Nordjyllands Politi havde en ret travl nat til søndag.  Otte blev venligt - men bestemt - bedt om at tage med på politigården i Aalborg. Der var især mange mennesker i Jomfru Ane Gade i Aalborg, og for fem af dem sluttede festlighederne med en overnatning i politiets kælder. I Hobro var der to personer som måtte med patruljen til Aalborg og overnatte - og i Løgstør var der en enkelt, der ikke helt var i stand til at tage vare på sig selv. De deltog alle i gadeuorden eller slagsmål - men ingen kom alvorligt til skade.

Opsummering:
Selv om det var en kold nat, så kom sindene i kog mange steder i Nordjylland. Otte personer måtte sove i detentionen